**ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

29. schôdza

256

**U z n e s e n i e**

**Ústavnoprávneho výboru Národnej rady Slovenskej republiky**

**z 15. októbra 2007**

**Ústavnoprávny výbor Národnej rady Slovenskej republiky**

prerokoval zákon z 20. septembra 2007, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 455) a

**A. s ú h l a s í**

s pripomienkou uvedenou v III. časti rozhodnutia prezidenta Slovenskej republiky z 9. októbra 2007 číslo 2824-2007-BA:

V čl. I sa vypúšťa šiesty bod.

Doterajší 7. a 8. bod sa označujú ako 6. a 7. bod.

**B. o d p o r ú č a**

zákon z 20. septembra 2007, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 455) v znení zmeny uvedenej pod bodom A. tohoto uznesenia **schváliť;**

**C. u k l a d á**

predsedovi výboru

informovať

predsedu gestorského výboru – Výboru Národnej rady Slovenskej republiky pre hospodársku politiku.

Katarína Tóthová

podpredsedníčka výboru

Jana Laššáková

overovateľka